
25-TA-529: Noteikumu projekts (Jauns)
Emisijas kvotu izsolīšanas instrumenta finansēto projektu atklāta konkursa "Plūdu risku mazināšanas, novēršanas  un noturības pret plūdiem veicināšanas pasākumi pašvaldībās" nolikums
TA saskaņojamie dokumenti
Noteikumu projekts 5.0
Anotācija (ex-ante) 4.0
MK sēdes protokollēmuma projekts 2.0
Atzinuma sniedzējs
Latvijas Lielo pilsētu asociācija
Atzinums iesniegts
27.08.2026.
Atzinuma sniegšanas termiņš
27.08.2026.
Saskaņošanas rezultāts
Nesaskaņots
Pieejamības statuss
Vispārpieejams

	Nr.p.k.
	Projekta redakcija
	Iebildums / Priekšlikums
	Autors

	1.
	Noteikumu projekts
15. Projekta iesniedzējs ir pašvaldība, kas nodrošina Pašvaldību likuma 4. panta  pirmās daļas 2. un 22. punkta noteikto funkciju izpildi.
	Iebildums
Palīgteikums “kas nodrošina Pašvaldību likuma 4. panta pirmās daļas 2. un 22. punkta noteikto funkciju izpildi” ir svītrojams, jo minētās autonomās funkcijas ir noteiktas Pašvaldību likumā visām pašvaldībām. Līdz ar to šī norāde nerada papildu kritēriju projekta iesniedzēja noteikšanai un neierobežo potenciālo projekta iesniedzēju loku.
Noteikumu projekta anotācijā nav sniegts pietiekams juridisks pamatojums tam, kādēļ pašvaldības iestādei ir paredzētas tiesības piedalīties projekta īstenošanā sadarbības partnera statusā, bet vienlaikus nav paredzētas tiesības būt projekta iesniedzējai. Atbilstoši Pašvaldību likuma 2. panta pirmajai daļai pašvaldība ir atvasināta publiska persona – vietējā pārvalde –, savukārt saskaņā ar minētā likuma 20. panta pirmo daļu pašvaldības administrācija ir pastarpinātā pārvalde, kuru dome izveido pašvaldībai noteikto funkciju un uzdevumu izpildes nodrošināšanai un kuras institucionālo struktūru veido pašvaldības iestādes un amatpersonas, līdz ar to pašvaldības iestāde tai noteiktās kompetences ietvaros pašvaldības vārdā īsteno pašvaldības funkcijas un uzdevumus, tai skaitā projektus, kuru īstenošana tai uzticēta ar iestādes nolikumu vai domes lēmumu.

Ievērojot minēto, rosinām precizēt Noteikumu projektu, paredzot pašvaldības iestādei tiesības būt arī projekta iesniedzējai.
Piedāvātā redakcija
-
	Katrīne Luīze Štolca (LLPA) (Marta Hanka (LLPA) vietā)

	2.
	Noteikumu projekts
16. Projekta iesnieguma iesniedzējs projekta īstenošanai var piesaistīt sadarbības partneri – citu pašvaldību, pašvaldības iestādi, pašvaldības kapitālsabiedrību vai publiski privātu kapitālsabiedrību. Pašvaldības kapitālsabiedrība vai publiski privāta kapitālsabiedrība var būt sadarbības partneris, ja tā pilda deleģētus pārvaldes uzdevumus Pašvaldību likuma 4. panta pirmajā daļā noteikto pašvaldības funkciju izpildei. Projekta iesniedzējs un sadarbības partneris noslēdz rakstisku sadarbības līgumu, kurā nosaka pušu pienākumus, tiesības un atbildību projekta mērķa sasniegšanā.
	Iebildums
Skat. iebildumu pie 15. punkta.
Piedāvātā redakcija
-
	Katrīne Luīze Štolca (LLPA) (Marta Hanka (LLPA) vietā)

	3.
	Noteikumu projekts
30.3. tās ir radušās pēc šo noteikumu spēkā stāšanās, taču pirms projekta īstenošanas termiņa beigām;
	Iebildums
Ņemot vērā, ka viens no projekta iesnieguma kvalitātes vērtēšanas kritērijiem ir projekta īstenošanas gatavības pakāpe (Noteikumu projekta 3. pielikuma kvalitātes vērtēšanas kritērijs Nr. 6), kā arī to, ka projekta iesniegumu pamatojošās dokumentācijas sagatavošanas izmaksas, izņemot projekta iesnieguma veidlapas aizpildīšanas izmaksas, ir attiecināmas, rosinām noteikt agrāku projekta izmaksu attiecināmības sākuma datumu. izsakot Noteikumu projekta 30.3. apakšpunktu šādā redakcijā:

“30.3. tās ir radušās pēc 2026. gada 1. septembra, taču pirms projekta īstenošanas termiņa beigām;”
Piedāvātā redakcija
-
	Katrīne Luīze Štolca (LLPA) (Marta Hanka (LLPA) vietā)

	4.
	Noteikumu projekts
 Pielikuma saturu skatīt dokumentā
	Iebildums
4. Projekta īstenošanas vietas iedzīvotāju tvērumsProjekta īstenošanas rezultātā no plūdu riska aizsargāto iedzīvotāju skaits pārsniedz 10 % no kopējā pašvaldības iedzīvotāju skaita – 4 punkti;

Lai nodrošinātu vienmērīgu un samērīgu vērtējuma gradāciju atbilstoši projekta īstenošanas vietas iedzīvotāju tvērumam, aicinām pārskatīt un samazināt maksimālā punktu skaita piešķiršanai noteikto iedzīvotāju tvēruma slieksni, izsakot kritērija “Projekta īstenošanas vietas iedzīvotāju tvērums” maksimālo vērtējumu šādā redakcijā:

“Projekta īstenošanas rezultātā no plūdu riska aizsargāto iedzīvotāju skaits pārsniedz 10 % no kopējā pašvaldības iedzīvotāju skaita – 3 punkti.
Piedāvātā redakcija
	Katrīne Luīze Štolca (LLPA) (Marta Hanka (LLPA) vietā)



